સામગ્રી: કોરોનાના લૉકડાઉનને કારણે મોકૂફ રખાયેલી અને હવે 19મી જૂને થનારી રાજ્યસભાની ચાર બેઠકો માટેની ચૂંટણી નેટફ્લિક્સ કે એમેઝોન પ્રાઇમની કોઈ વેબ-સિરીઝને ટક્કર મારે એટલી રહસ્યમય, રોમાંચક અને નાટ્યાત્મક પ્રસંગોના ચઢાવ-ઉતારથી ભરપૂર છે.

આજની જ વાત કરું, તો આ સ્ટોરી માટે બીબીસી ગુજરાતીની ન્યૂઝ કૉ-ઓર્ડિનેટર શૈલી સાથે મારે ફોન પર વાત ચાલતી હતી અને હું મનમાં પેરલલ સ્ટોરી વિચારતો હતો. વાત પૂરી કરી ફોન મૂકું એ  દરમિયાન મારા સોર્સના ચાર મિસ કૉલ હતા. મેં કૉલ-બૅક કર્યો ત્યારે જાણ થઈ કે મારી વાત ચાલતી હતી એ દરમિયાન જ કૉંગ્રેસના આઠમા ધારાસભ્ય મોરબીના બ્રિજેશ મેરજાએ પણ ધારાસભ્યપદેથી રાજીનામું આપી દીધું છે. 

આ રાજીનામાં સાથે, ગુજરાત વિધાનસભામાં કોંગ્રેસનું સંખ્યાબળ 78થી ગગડતું ગગડતું 66 ઉપર આવી ગયું છે. એનાથી ચૂંટણીના સમીકરણો સંપૂર્ણપણે ભાજપની તરફેણમાં બદલાઈ ગયા છે. 

ભાજપના ત્રીજા ઉમેદવાર નરહરિ અમીનની જીત નિશ્ચિત થઈ ગઈ છે અને કૉંગ્રેસના બે દિગ્ગજ ઉમેદવારો શક્તિસિંહ ગોહિલ કે ભરતસિંહ સોલંકી પૈકી કોઈ એકની હાર નિશ્ચિત દેખાઈ રહી છે.

જ્યારે અમિત શાહની આબરૂ ગઈ

થોડું ફલૅશબૅકમાં જઈએ. મોદી-શાહના ગુજરાતમાં રાજ્યસભા 2020ની ચૂંટણી સમજવા માટે આ પહેલાની ગુજરાતની રાજ્યસભાની ચૂંટણી 2017 સમજવી પડે. એ હાઈ-પ્રોફાઇલ ચૂંટણીમાં ભાજપના ઉમેદવારો હતા અમિત શાહ અને સ્મૃતિ ઈરાની અને કૉંગ્રેસનાં અહમદ પટેલ. 

અહમદ પટેલને હરાવવા ભાજપે ત્રીજા ઉમેદવાર તરીકે કૉંગ્રેસ છોડીને ભાજપમાં આવેલા બળવંત સિંહને ઉભા રાખ્યા. આ ઉપરાંત કૉંગ્રેસના 57માંથી 15 ધારાસભ્યોના રાજીનામાં અપાવ્યાં અને ક્રોસ વોટિંગ કરાવ્યું. 

આમ છતાં, 20-20 મૅચ જેવા નેઇલ બાઇટિંગ ઇલેકશનમાં ભાજપના બે વોટ શક્તિસિંહ ગોહિલે ટેકનિકલ કારણસર રદ કરાવ્યા અને જેડીયુના છોટુ વસાવાએ પાર્ટી વ્હીપ અવગણીને અહમદ પટેલને વોટ આપ્યો. આ એક વોટથી કૉંગ્રેસના ટ્રબલ શૂટર ગણાતા અહમદ પટેલ આબરૂ  બચી ગઈ અને ચૂંટણીઓના અઠંગ ખેલાડી ગણાતા અમિત શાહની આબરૂ ગઈ.

નરહરિ અમીનની એન્ટ્રી

રાજ્યસભા ચુંટણી 2020 માત્ર ચુંટણી નથી, ભાજપ માટે 2017ની નામોશીભરી 'હાર'નો બદલો લેવાનો મોકો છે. ગુજરાત વિધાનસભામાં બંને પક્ષના સંખ્યાબળ પ્રમાણે કાયદેસર ભાજપ-કૉંગ્રેસ બંનેને બે-બે બેઠક મળે એવી સ્થિતિ હતી.

કૉંગ્રેસમાં પહેલા ઉમેદવાર શક્તિસિંહ ગોહિલ નક્કી હતા. બીજા ઉમેદવાર તરીકે રાજીવ શુકલાના નામની વાત હતી પરંતુ ભરતસિંહ સોલંકીએ બહારવટાની ધમકી આપીને પોતાનું નામ જાહેર...\nઅગાઉની સામગ્રીનો સારાંશ નીચે મુજબ કરી શકાય છે:
રાજ્યસભાની ચૂંટણી આમ તો ઔપચારિકતા માત્ર હોય છે, એમાં ના તો લોકસભાની ચૂંટણીઓ જેવું રાજકારણ હોય, ના રોમાંચ. જોકે, ગુજરાતની રાજ્યસભાની બેઠકો માટેની ચુંટણીઓ એમાં અપવાદ છે.